Մունաս Դաբուր

Մունաս Դաբուր (, ), իսրայելցի պրոֆեսիոնալ ֆուտբոլիստ։ Ներկայումս հանդես է գալիս Սևիլյայի և Իսրայելի ազգային հավաքականի կազմում։ Խաղում է կենտրոնական հարձակվողի դիրքում։

Ակումբային կարիերա

Մակկաբի Թել Ավիվ 
Ֆուտբոլիստի կարիերան Դաբուրը սկսել է Մակկաբի Նազարեթում։ 2010 թվականին նա միացավ Մակկաբի Թել Ավիվին։ Իր դեբյուտը ակումբի կազմում նշեց հուլիսի 14-ին՝ Եվրոպայի Լիգայի որակավորման երկրորդ փուլի Խազար Լենկորանի դեմ խաղում։ Պրոֆեսիոնալ կարիերայում իր առաջին գոլը խփեց դեկտեմբերի 14-ին՝ Եվրոպայի Լիգայի խմբային փուլի Դինամո Կիևի դեմ խաղում։ Իր առաջին գոլը Իսրայելի առաջնությունում խփեց դեկտեմբերի 28-ին՝ Հապոել Ռիշոն Լեցիոնի դեմ խաղում։ 2012 թվականի հունվարի 14-ին Դաբուրը դուբլի հեղինակ դարձավ Հապոել Բեեր Շևայի դեմ խաղում, իսկ հանդիպումն ավարտվեց 4-0 հաշվով։ Մարտի 31-ին նա դուբլ ձևակերպեց Բնեյ Սախնինի դեմ խաղում՝ օգնելով իր թիմին հաղթել 5-2 հաշվով։ Իր առաջին մրցաշրջանում Դաբուրը անցկացրեց 36 հանդիպում՝ դառնալով 10 գոլի հեղինակ։

2012 թվականի օգոստոսի 27-ին Դաբուրը դուբլ ձևակերպեց Մակկաբի Հայֆայի դեմ խաղում՝ 2-1 հաշվով հաղթանակ պարգևելով Մակկաբի Թել Ավիվին։ Դեկտեմբերի 30-ին իսրայելցին 2 գոլի և գոլային փոխանցման հեղինակ դարձավ Հապոել Հայֆայի դեմ խաղում։ 2013 թվականի մարտի 10-ին Դաբուրը 2 գոլ խփեց Բեյտար Երուսաղեմի դեմ խաղում, իսկ հանդիպումն ավարտվեց 5-0 հաշվով։ Ապրիլի 3-ին նա գոլի և գոլային փոխանցման հեղինակ դարձավ Հապոել Իրոնի Կիրյատ Շմոնայի դեմ խաղում՝ օգնելով իր թիմին հաղթել 3-1 հաշվով։ 2012-13 մրցաշրջանում Դաբուրը անցկացրեց 26 հանդիպում առաջնությունում՝ դառնալով 10 գոլի և 5 գոլային փոխանցման հեղինակ, իսկ Մակկաբին հաղթեց Իսրայելի Պրեմիեր Լիգան։ 2013 թվականի դեկտեմբերի 2-ին նա գոլի և գոլային փոխանցման հեղինակ դարձավ Հապոել Ռանանայի դեմ խաղում։ Մակկաբի Թել Ավիվի կազմում Դաբուրը անցկացրեց 88 հանդիպում՝ դառնալով 24 գոլի հեղինակ։

Գրասհոպեր 
2014 թվականի փետրվարի 4-ին Դաբուրը տեղափոխվեց Գրասհոպեր։ Իր դեբյուտը Շվեյցարիայի առաջնությունում նշեց փետրվարի 16-ին՝ փոխարինման մտնելով Սանկտ Գալենի դեմ հանդիպման 45-րդ րոպեին և դառնալով 2 գոլի ու 1 գոլային փոխանցման հեղինակ։ Մարտի 8-ին նա գոլ խփեց Լոզանա Սպորտի դեմ հանդիպման վերջին րոպեին՝ 2-1 հաշվով հաղթանակ պարգևելով իր թիմին։ Մայիսի 4-ին իսրայելցին 2 գոլային փոխանցում տվեց Յանգ Բոյզի դեմ խաղում։ Իր առաջին մրցաշրջանում Դաբուրը անցկացրեց 15 հանդիպում՝ դառնալով 9 գոլի և 4 գոլային փոխանցման հեղինակ։

2014 թվականի հուլիսի 26-ին Դաբուրը 2 գոլ խփեց Թունի դեմ խաղում։ Օգոստոսի 23-ին նա դուբլ ձևակերպեց Շվեյցարիայի գավաթի Վեդեջոյի դեմ խաղում՝ 2-0 հաշվով հաղթանակ պարգևելով Գրասհոպերին։ Սեպտեմբերի 13-ին իսրայելցին գոլի և գոլային փոխանցման հեղինակ դարձավ Բազելի դեմ խաղում։ Սեպտեմբերի 21-ին Դաբուրը հեթ-տրիկ ձևակերպեց Շվեյցարիայի գավաթի Նևշատել Քսամաքսի դեմ խաղում՝ այս խաղում տալով նաև գոլային փոխանցում և օգնելով իր թիմին հաղթել 5-3 հաշվով։ Նոյեմբերի 8-ին իսրայելցին դուբլի և գոլային փոխանցման հեղինակ դարձավ Սանկտ Գալենի դեմ խաղում, իսկ հանդիպումն ավարտվեց 3-0 հաշվով։ 2015 թվականի մայիսի 9-ին նա խփեց Արաուի դեմ խաղում հանդիպման միակ գնդակը։ 2014-15 մրցաշրջանում Դաբուրը անցկացրեց 40 հանդիպում՝ դառնալով 18 գոլի և 9 գոլային փոխանցման հեղինակ։

2015 թվականի հուլիսի 19-ին՝ Թունի դեմ խաղում Դաբուրը դարձավ գոլի և 3 գոլային փոխանցման հեղինակ՝ օգնելով Գրասհոպերին հաղթել 5-3 հաշվով։ Օգոստոսի 8-ին նա գոլի և 2 գոլային փոխանցման հեղինակ դարձավ Լուգանոյի դեմ խաղում։ Սեպտեմբերի 13-ին իսրայելցին գոլի և գոլային փոխանցման հեղինակ դարձավ Լյուցերնի դեմ խաղում։ Սեպտեմբերի 23-ին Դաբուրը 2 գոլային փոխանցում տվեց Սյոնի դեմ խաղում, իսկ հանդիպումն ավարտվեց 2-0 հաշվով։ Հոկտեմբերի 17-ին նա խփեց Լյուցերնի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Առաջին հանդիպումը թիմի ավագի թևկապով իսրայելցին անցկացրեց 2016 թվականի ապրիլի 30-ին՝ Յանգ Բոյզի դեմ խաղում և այս խաղում դառնալով գոլի հեղինակ։ 2015-16 մրցաշրջանում Դաբուրը դարձավ 19 գոլի և 13 գոլային փոխանցման հեղինակ անցկացրած 35 հանդիպումներում առաջնությունում՝ դառնալով Շվեյցարիայի առաջնության լավագույն ռմբարկուն։

Ռեդ Բուլ Զալցբուրգ 
2016-17 մրցաշրջան

2016 թվականի մայիսի 13-ին Դաբուրը 5 տարվա պայմանագիր կնքեց Ռեդ Բուլ Զալցբուրգի հետ։ Իր դեբյուտը ակումբի կազմում նշեց հուլիսի 12-ին՝ Չեմպիոնների Լիգայի որակավորման երկրորդ փուլի Լիեպայայի դեմ խաղում։ Առաջին հանդիպումը Ավստրիայի առաջնությունում անցկացրեց հուլիսի 23-ին՝ թիմի մեկնարկային կազմում խաղադաշտ դուրս գալով Շտուրմ Գրացի դեմ խաղում։ Իր առաջին գոլը խփեց օգոստոսի 6-ին՝ Սանկտ Պյոլտենի դեմ խաղում։ Սեպտեմբերի 21-ին Դաբուրը 2 գոլի և 2 գոլային փոխանցման հեղինակ դարձավ Ավստրիայի գավաթի Մանսդորֆի դեմ խաղում։ Նոյեմբերի 24-ին իսրայելցին գոլ խփեց Եվրոպայի Լիգայի խմբային փուլի Կրասնոդարի դեմ խաղում, իսկ հանդիպումն ավարտվեց 1-1 հաշվով։ Իր առաջին մրցաշրջանում Դաբուրը անցկացրեց 25 հանդիպում՝ դառնալով 6 գոլի և 4 գոլային փոխանցման հեղինակ։

2017 թվականի փետրվարի 14-ին Դաբուրը մինչև մրցաշրջանի ավարտը վարձավճարով վերադարձավ Գրասհոպեր՝ դառնալով թիմի ավագը։ Ապրիլի 8-ին իսրայելցին դուբլ ձևակերպեց Սանկտ Գալենի դեմ խաղում։ Ապրիլի 17-ին նա խփեց Յանգ Բոյզի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Ապրիլի 22-ին Դաբուրը գոլի և 2 գոլային փոխանցման հեղինակ դարձավ Լյուցերնի դեմ խաղում։ Մայիսի 14-ին նա գոլ խփեց Լոզանա Սպորտի դեմ խաղում, իսկ հանդիպումն ավարտվեց 1-1 հաշվով։ Մայիսի 21-ին իսրայելցին գոլ հեղինակեց Սանկտ Գալենի դեմ խաղում, ապա հեռացվեց խաղադաշտից հանդիպման 86-րդ րոպեին։ Գրասհոպերի կազմում անցկացրած 3.5 մրցաշրջանի ընթացքում Դաբուրը անցկացրել է 105 հանդիպում՝ դառնալով 56 գոլի և 28 գոլային փոխանցման հեղինակ։

2017-18 մրցաշրջան

2017-18 մրցաշրջանում Դաբուրը վերադարձավ Ռեդ Բուլ Զալցբուրգ։ 2017 թվականի օգոստոսի 20-ին իսրայելցին դուբլ ձևակերպեց Սանկտ Պյոլտենի դեմ խաղում։ Սեպտեմբերի 10-ին նա հանդիպման վերջին րոպեին գրավեց Ռապիդ Վիեննայի դարպասը՝ փրկելով Ռեդ Բուլին պարտությունից։ Սեպտեմբերի 28-ին Դաբուրը խփեց Եվրոպայի Լիգայի խմբային փուլի Օլիմպիկ Մարսելի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Հոկտեմբերի 1-ին նա դուբլի հեղինակ դարձավ Վոլֆսբերգի դեմ խաղում, իսկ հանդիպումն ավարտվեց 2-1 հաշվով։ Հոկտեմբերի 14-ին իսրայելցին 2 գոլ խփեց ԼԱՍԿ-ի դեմ խաղում։ Նոյեմբերի 19-ին Դաբուրը դուբլ ձևակերպեց Շտուրմ Գրացի դեմ խաղում։ Նոյեմբերի 23-ին՝ Եվրոպայի Լիգայի խմբային փուլի Վիտորիա Գիմարայնշի դեմ խաղում նա դարձավ գոլի և գոլային փոխանցման հեղինակ՝ օգնելով Զալցբուրգին հաղթել 3-0 հաշվով։ 

2018 թվականի փետրվարի 25-ին Դաբուրը դուբլ ձևակերպեց Շտուրմ Գրացի դեմ խաղում։ Ապրիլի 5-ին նա 2 գոլային փոխանցում տվեց Եվրոպայի Լիգայի քառորդ եզրափակչի Լացիոյի դեմ խաղում։ Ապրիլի 15-ին իսրայելցին 2 գոլի և գոլային փոխանցման հեղինակ դարձավ Ադմիրա Վակերի դեմ խաղում։ Մայիսի 9-ին Դաբուրը թիմի մեկնարկային կազմում խաղադաշտ դուրս եկավ Ավստրիայի գավաթի եզրափակչի Շտուրմ Գրացի դեմ խաղում, սակայն Զալցբուրգը պարտվեց 1-0 հաշվով։ Մայիսի 13-ին իսրայելցին 2 գոլ խփեց Ռապիդ Վիեննայի դեմ խաղում։ 2017-18 մրցաշրջանում նա անցկացրեց 55 հանդիպում բոլոր մրցաշարերում՝ դառնալով 29 գոլի ու 11 գոլային փոխանցման հեղինակ, ընդգրկվելով Ավստրիայի առաջնության խորհրդանշական հավաքականում և ճանաչվելով մրցաշարի լավագույն ռմբարկու։ Ռեդ Բուլը 4-րդ տարին անընդմեջ հաղթեց Ավստրիայի առաջնությունը և հասավ Եվրոպայի Լիգայի կիսաեզրափակիչ, որտեղ սակայն 2 խաղերի արդյունքում պարտվեց Օլիմպիկ Մարսելին։

2018-19 մրցաշրջան

2018 թվականի հուլիսի 29-ին Դաբուրը դուբլի հեղինակ դարձավ ԼԱՍԿ-ի դեմ խաղում։ Օգոստոսի 8-ին նա 2 գոլ խփեց Չեմպիոնների Լիգայի որակավորման երրորդ փուլի Շկենդիայի դեմ խաղում։ Օգոստոսի 11-ին՝ Աուստրիա Վիեննայի դեմ խաղում իսրայելցին դարձավ գոլի և գոլային փոխանցման հեղինակ՝ օգնելով իր թիմին հաղթել 2-0 հաշվով։ Օգոստոսի 29-ին Դաբուրը դուբլ ձևակերպեց Չեմպիոնների Լիգայի որակավորման փլեյ-օֆֆ փուլի Ցրվենա Զվեզդայի դեմ խաղում, իսկ հանդիպումն ավարտվեց 2-2 հաշվով։ Սեպտեմբերի 29-ին նա 2 գոլ խփեց Վոլֆսբերգի դեմ խաղում։ Հոկտեմբերի 4-ին իսրայելցին դուբլի հեղինակ դարձավ Եվրոպայի Լիգայի խմբային փուլի Սելտիկի դեմ խաղում։ Հոկտեմբերի 25-ին Դաբուրը 2 գոլի և գոլային փոխանցման հեղինակ դարձավ Եվրոպայի Լիգայի խմբային փուլի Ռուսենբորգի դեմ խաղում՝ 3-0 հաշվով հաղթանակ պարգևելով Զալցբուրգին։

2018 թվականի հոկտեմբերի 28-ին Դաբուրը գոլի և գոլային փոխանցման հեղինակ դարձավ ԼԱՍԿ-ի դեմ խաղում։ 2019 թվականի փետրվարի 17-ին՝ Ավստրիայի գավաթի Վիներ Նոյշտադտի դեմ խաղում նա դարձավ գոլի և գոլային փոխանցման հեղինակ՝ օգնելով Ռեդ Բուլին հաղթել 2-1 հաշվով։ Մարտի 2-ին իսրայելցին դուբլ ձևակերպեց Վոլֆսբերգի դեմ խաղում։ Մարտի 17-ին Դաբուրը գոլի և գոլային փոխանցման հեղինակ դարձավ Վակեր Ինսբրուկի դեմ խաղում՝ 2-0 հաշվով հաղթանակ պարգևելով իր թիմին։ Մարտի 31-ին նա 4 գոլ խփեց Աուստրիա Վիեննայի դեմ խաղում, իսկ հանդիպումն ավարտվեց 5-1 հաշվով։ Ապրիլի 3-ին Դաբուրը 2 գոլի և գոլային փոխանցման հեղինակ դարձավ Ավստրիայի գավաթի Գրացերի դեմ խաղում։

2019 թվականի ապրիլի 7-ին Դաբուրը 2 գոլային փոխանցում տվեց ԼԱՍԿ-ի դեմ խաղում՝ 2-0 հաշվով հաղթանակ պարգևելով Զալցբուրգին։ Ապրիլի 24-ին իսրայելցին գոլի և գոլային փոխանցման հեղինակ դարձավ Վոլֆսբերգի դեմ խաղում։ Մայիսի 1-ին՝ Ավստրիայի գավաթի եզրափակչի Ռապիդ Վիեննայի դեմ խաղում Դաբուրը դարձավ գոլի և գոլային փոխանցման հեղինակ՝ օգնելով իր թիմին հաղթել 2-0 հաշվով և նվաճել գավաթը։ Մայիսի 26-ին նա 2 գոլի և գոլային փոխանցման հեղինակ դարձավ Սանկտ Պյոլտենի դեմ խաղում, իսկ հանդիպումն ավարտվեց 7-0 հաշվով։ 2018-19 մրցաշրջանում Դաբուրը անցկացրեց 48 հանդիպում՝ դառնալով 37 գոլի և 16 գոլային փոխանցման հեղինակ, իսկ Ռեդ Բուլը կրկին հաղթեց Ավստրիայի Բունդեսլիգան։ Նա դարձավ Ավստրիայի առաջնության լավագույն ռմբարկուն, ճանաչվեց մրցաշարի լավագույն ֆուտբոլիստ և ընդգրկվեց առաջնության խորհրդանշական հավաքականում։

Սևիլյա 
2019 թվականի հունվարի 17-ին Դաբուրը 4 տարվա պայմանագիր կնքեց Սևիլյայի հետ՝ ակումբին միանալով ամռանը։

Միջազգային կարիերա 
Դաբուրը ներկայացրել է Իսրայելը մինչև 19 և մինչև 21 տարեկանների երիտասարդական հավաքականներում։ 2013 թվականին նա Մ21 հավաքականի կազմում մասնակցեց Եվրոպայի առաջնությանը՝ անցկացնելով 2 հանդիպում, սակայն Իսրայելը դուրս մնաց խմբային փուլից։

Իսրայելի ազգային հավաքականում իր դեբյուտը Դաբուրը նշեց 2014 թվականի հունիսի 2-ին՝ փոխարինման մտնելով Հոնդուրասի դեմ խաղում։ Իր առաջին գոլը Իսրայելի կազմում խփեց 2015 թվականի սեպտեմբերի 3-ին՝ Անդորրայի դեմ խաղում և այս խաղում դառնալով նաև գոլային փոխանցման հեղինակ։ 2018 թվականի նոյեմբերի 15-ին Դաբուրը դուբլ ձևակերպեց Գվատեմալայի դեմ ընկերական խաղում։

Կարիերայի վիճակագրություն

Ակումբային վիճակագրություն 
2019 թվականի օգոստոսի 27-ի դրությամբ

Միջազգային վիճակագրություն 
2019 թվականի օգոստոսի 27-ի դրությամբ

Միջազգային գոլեր

Նվաճումներ

Ակումբային 
Մակկաբի Թել Ավիվ

 Իսրայելի առաջնություն. 2012–13

Ռեդ Բուլ Զալցբուրգ

 Ավստրիայի առաջնություն. 2016–17, 2017–18, 2018–19
 Ավստրիայի գավաթ. 2018–19

Անհատական 

 Շվեյցարիայի առաջնության լավագույն ռմբարկու. 2015–16
 Ավստրիայի առաջնության լավագույն ռմբարկու. 2017–18, 2018–19
 Ավստրիայի առաջնության տարվա լավագույն ֆուտբոլիստ. 2018–19
 Ավստրիայի առաջնության խորհրդանշական հավաքական. 2017–18, 2018–19

Ծանոթագրություններ

Արտաքին հղումներ 

 Դաբուրի պաշտոնական Ֆեյսբուքի էջը
 Դաբուրի պաշտոնական Ինստագրամի էջը
 Դաբուրը transfermarkt-ում
 Դաբուրը soccerbase.com-ում
 Դաբուրը WhoScored.com կայքում
 Դաբուրը Սևիլյայի պաշտոնական կայքում
 Դաբուրը Ավստրիայի առաջնության պաշտոնական կայքում
 Դաբուրը ՈՒԵՖԱ-ի պաշտոնական կայքում

Ֆուտբոլի հարձակվողներ
Իսրայելցի ֆուտբոլիստներ
Իսրայելի հավաքականի ֆուտբոլիստներ
Մակկաբի Նազարեթի ֆուտբոլիստներ
Մակկաբի Թել Ավիվի ֆուտբոլիստներ
Գրասհոպերի ֆուտբոլիստներ
Ռեդ Բուլ Զալցբուրգի ֆուտբոլիստներ
Սևիլյայի ֆուտբոլիստներ
Բունդեսլիգայի ֆուտբոլիստներ
Լա Լիգայի ֆուտբոլիստներ